**Հավելված`**

**Հայաստանի Հանրապետության**

**Շիրակի մարզի Գյումրի համայնքի**

**ավագանու 2019 թվականի**

|  |  |
| --- | --- |
| ԿԱԶՄՎԱԾ Է 2019ԹՎԱԿԱՆԻ  \_\_\_\_\_\_\_\_\_\_\_\_\_\_\_\_\_\_ « » - ԻՆ  ԲԱՂԿԱՑԱԾ Է 9 (ԻՆԸ) ԹԵՐԹԻՑ  ՏՊԱԳՐՎԱԾ Է ԸՆԴԱՄԵՆԸ 3 ՕՐԻՆԱԿ  ՕՐԻՆԱԿ \_\_\_\_\_\_\_\_\_\_\_\_  Հ Ա Ս Տ Ա Տ Վ Ա Ծ Է՝  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ  ՇԻՐԱԿԻ ՄԱՐԶԻ ԳՅՈՒՄՐԻ  ՀԱՄԱՅՆՔԻ ԱՎԱԳԱՆՈՒ 2019  ԹՎԱԿԱՆԻ \_\_\_\_\_\_\_\_\_\_\_\_\_\_\_ « » - Ի  ԹԻՎ - Ա ՈՐՈՇՄԱՄԲ  ՀԱՄԱՅՆՔԻ ՂԵԿԱՎԱՐ՝  \_\_\_\_\_\_\_\_\_\_\_\_\_\_\_\_\_\_ Ս. ԲԱԼԱՍԱՆՅԱՆ | **փետրվարի 12-ի թիվ -Ա որոշման**  Գ Ր Ա Ն Ց Վ Ա Ծ Է՝  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ  ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ  ԱՇԽԱՏԱԿԱԶՄԻ ԻՐԱՎԱԲԱՆԱԿԱՆ  ԱՆՁԱՆՑ ՊԵՏԱԿԱՆ ՌԵԳԻՍՏՐԻ  ԳՈՐԾԱԿԱԼՈՒԹՅԱՆ ԳՅՈՒՄՐՈՒ ՏԱՐԱԾՔԱՅԻՆ  ԲԱԺՆԻ ԿՈՂՄԻՑ \_\_\_\_\_\_\_\_\_\_\_\_\_\_\_\_\_\_\_\_\_  ԳՐԱՆՑՄԱՆ \_\_\_\_\_\_\_\_\_\_\_\_\_\_\_\_\_\_\_\_\_  ՎԿԱՅԱԿԱՆ N \_\_\_\_\_\_\_\_\_\_\_\_\_\_\_\_\_\_\_\_\_  ՀՎՀՀ \_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_ ԹՎԱԿԱՆԻՆ ԳՐԱՆՑՎԱԾ  ԿԱՆՈՆԱԴՐՈՒԹՅԱՆ ԹԻՎ \_\_\_\_\_\_\_\_\_\_\_\_\_\_\_\_\_  ՓՈՓՈԽՈՒԹՅՈՒՆԸ ՆՈՐ ԽՄԲԱԳՐՈՒԹՅԱՄԲ  ԿԱՆՈՆԱԴՐՈՒԹՅԱՆ ԳՐԱՆՑՎԵԼ Է  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ  ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ  ՊԵՏԱԿԱՆ ՌԵԳԻՍՏՐԻ ԳՈՐԾԱԿԱԼՈՒԹՅԱՆ  ԿՈՂՄԻՑ  «\_\_\_\_» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2019 Թ. |

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ**

**«ՄԱՐԻԱՄ ԵՎ ԵՐԱՆՈՒՀԻ ԱՍԼԱՄԱԶՅԱՆ ՔՈՒՅՐԵՐԻ ՊԱՏԿԵՐԱՍՐԱՀ»**

**ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ**

**ԿԱՆՈՆԱԴՐՈՒԹՅՈՒՆ**

(ՆՈՐ ԽՄԲԱԳՐՈՒԹՅԱՄԲ)

Ք. ԳՅՈՒՄՐԻ 2019 ԹՎԱԿԱՆ

**I.** **Ընդհանուր դրույթներ**

1. Հայաստանի Հանրապետության Շիրակի Մարզի Գյումրի համայնքի «Մարիամ և Երանուհի Ասլամազյան քույրերի պատկերասրահ» համայնքային ոչ առևտրային կազմակերպությունը (այսուհետ` կազմակերպություն) շահույթ ստանալու նպատակ չհետապնդող, իրավաբանական անձի կարգավիճակ ունեցող ոչ առևտրային կազմակերպություն է, որը իրականացնում է մշակութային, գիտակրթական, դաստիարակչական ծրագրեր:
2. Կազմակերպությունը հանդիսանում է Հայաստանի Հանրապետության Գյումրու քաղաքային համայնքի «Երանուհի և Մարիամ Ասլամազյան քույրերի պատկերասրահ» համայնքային ոչ առևտրային կազմակերպության (գրանցման համարը` 29.21002130, վկայական N03Ա067339) իրավահաջորդը: Կազմակերպության հիմնադիրը Հայաստանի Հանրապետության Գյումրի համայնքն է (այսուհետ` Հիմնադիր), որի անունից հանդես են գալիս Գյումրի համայնքի ավագանին և համայնքի ղեկավարը:
3. Կազմակերպության իրավաբանական հասցեն (գտնվելու վայրը)` քաղաք Գյումրի, Աբովյան 232, փոստային ինդեքս` 3104:
4. Կազմակերպությունըստեղծված է համարվում Հայաստանի Հանրապետության օրենքովսահմանված կարգով պետական գրանցման պահից, նրա գործունեությունը կարգավորվում է Հայաստանի Հանրապետության օրենսդրությամբ, Հիմնադրի որոշումներով, Հայաստանի Հանրապետության կողմից վավերացված միջազգային պայմանագրերով և սույն կանոնադրությամբ:
5. Կազմակերպությունը, որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով: Կազմակերպությունը կարող է իր անունից ձեռք բերել և իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:
6. Կազմակերպությունը այլ կազմակերպության Հիմնադիր կամ մասնակից կարող է հանդիսանալ միայն Հիմնադրի որոշմամբ:
7. Կազմակերպությունը ունի Հայաստանի Հանրապետության զինանշանի պատկերով և իր անվամբ կլոր կնիք ու դրոշմակնիք, ձևաթղթեր, խորհրդանիշ, անհատականացման այլ միջոցներ:
8. Կազմակերպությունն ունի ինքնուրույն հաշվեկշիռ, հաշվարկային հաշիվ բանկերում:
9. Կազմակերպությունը կարող է ունենալ հիմնարկներ, մասնաճյուղեր, որոնք ստեղծվում են Հիմնադրի որոշմամբ և օրենքով սահմանված կարգով ենթակա են հաշվառման իրավաբանական անձանց գրանցումն իրականացնող մարմնի կողմից:
10. Կազմակերպությունն իր պարտականությունների համար պատասխանատու է իրեն պատկանող գույքով:

Հիմնադիրը պատասխանատվություն չի կրում կազմակերպության պարտավորությունների, իսկ կազմակերպությունը` հիմնադրի պարտավորություների համար:

Հիմնադիրը պատասխանատվություն է կրում մինչև կազմակերպության պետական գրանցումը ծագած` կազմակերպության հետ կապված պարտավորությունների համար:

1. Կազմակերպության անվանումն է`

2

հայերեն լրիվ` «Մարիամ և Երանուհի Ասլամազյան քույրերի պատկերասրահ» համայնքային ոչ առևտրային կազմակերպություն

կրճատ՝ «Մարիամ և Երանուհի Ասլամազյան քույրերի պատկերասրահ»

ռուսերեն լրիվ` «Галерея сестер Мариам и Ерануи Асламазян» общинная некоммерческая организация

կրճատ` «Галерея сестер Мариам и Ерануи Асламазян»

անգլերեն լրիվ` «The Gallery of Mariam and Eranuhi Aslamazyan Sisters»Non commercial Municipality Organization

կրճատ` «The Gallery of Mariam and Eranuhi Aslamazyan Sisters»

**II. Կազմակերպության գործունեության առարկան և նպատակները**

1. Կազմակերպության գործունեության առարկան և նպատակներն են` Ասլամազյան քույրերի արվեստը ներկայացնող թանգարանային առարկաների և թանգարանային հավաքածուների պահպանումը, հայտնաբերումն ու հավաքումը, ուսումնասիրումը, հանրահռչակումը, գիտական ուսումնասիրություններ կատարելը:

Կազմակերպության գործունեության նպատակներին համապատասխան.

1. իրականացնում է կազմակերպությանն ամրացված թանգարանային առարկաների և թանգարանային հավաքածուների ֆիզիկական պահպանվածությունն ու անվտանգությունն ապահովող միջոցառումներ, այդ թվում` թանգարանային առարկաների կոնսերվացումը և վերականգնումը,
2. իրականացնում է թանգարանային հավաքածուների համալրում` նվիրաբերումների, կտակի, հանձնման, գնման եղանակներով,
3. իրականացնում է կազմակերպությանն ամրացված (մշտական կամ ժամանակավոր պահպանության), ինչպես նաև` համալրման նպատակով ձեռքբերված թանգարանային առարկաների և թանգարանային հավաքածուների հաշվառում,
4. կազմակերպում է թանգարանի մշտական և ժամանակավոր ցուցադրություններ,
5. կազմակերպում է ցուցահանդեսներ կազմակերպությանն ամրացված, նաև իրավաբանական և ֆիզիկական անձանց պատկանող թանգարանային առարկաներով և թանգարանային հավաքածուներով,
6. ապահովում է կազմակերպությանն ամրացված թանգարանային առարկաների և թանգարանային հավաքածուների մատչելիությունը,
7. իրականացնում է գիտալուսավորչական աշխատանք, կազմակերպում է դասախոսություններ, համաժողովներ,
8. իրականացնում է գիտահետազոտական աշխատանք,
9. պատրաստում է ուղեցույցներ, կատալոգներ, ինչպես նաև կազմակերպության գործունեության վերաբերյալ տեղեկատվական ու գովազդային նյութեր,
10. hամագործակցում է Հայաստանի Հանրապետության և օտարերկրյա թանգարանների հետ` թանգարանային գործի պետական ու գիտագործնական խնդիրների վերաբերյալ համատեղ ծրագրերի մշակման իրականացման նպատակով,
11. կազմում և Հիմնադրի հաստատմանն է ներկայացնում կազմակերպության

3

տնտեսական զարգացման ծրագիրը, մշտական ցուցադրության այցելության մուտքավճարի չափը, մշտական ցուցադրության (էքսկուրսիանների), թանգարանի ծառայությունների մատուցման կարգն ու սակագները,

1. ապահովում է կազմակերպության ամրացված շենքի պահպանությանն ու օգտագործմանն անհրաժեշտ պայմանակարգը (ռեժիմը), իրականացնում է հակահրդեհային անվտանգության միջոցառումներ:
2. Կազմակերպությունն Հիմնադրի որոշմամբ իրականացնոմ է ձեռնարկատիրական և կազմակերպչական գործունեության հետևյալ տեսակները`

1) հրատարակչական գործունեություն,

2) հուշանվերների պատրաստում և իրացում,

3) ակումբների, միությունների ստեղծում,

4) պատկերասրահի հուշանվերների խանութի գործունեություն` հուշանվերների վաճառք,

5) ժամանակավոր ցուցահանդեսների և նախագծերի համար ցուցասրահների և տարածքների վարձակալության տրամադրում:

Լիցենզավորման ենթակա գործունեության տեսակներով կազմակերպությունը կարող է զբաղվել միայն լիցենզիայի հիման վրա:

1. Կազմակերպության գործունեության ընթացքում առաջացած շահույթն օգտագործվում է սույն կանոնադրությամբ նախատեսված նպատակների իրականացման համար: Կազմակերպության ընթացքում շահույթի օգտագործման կարգը սահմանում է Հիմնադիրը:
2. Համայնքային բյուջեով կազմակերպության համար ուղղակի նախատեսված միջոցների սահմաններում կազմակերպության կողմից համայնքին և (կամ) պետությանը մատուցվող ծառայությունների, աշխատանքների և ապրանքների գնումն իրականացվում է մեկ աղբյուրից գնումների կատարման ձևով: Կազմակերպության կողմից համայնքին և (կամ) պետությանը այլ ծառայություններ, աշխատանքներ կարող են մատուցվել կամ ապրանքներ իրացվել միայն «Գնումների մասին» ՀՀ օրենքով նախատեսված կարգով:

Կազմակերպությունը հարկերը, տուրքերը և պարտադիր այլ վճարները վճարում է շահույթ ստանալու նպատակ չհետապնդող կազմակերպությունների համար նախատեսված կարգով ու չափով:

**III.** **Կազմակերպության սեփականությունը**

1. Կազմակերպության սեփականությունը ձևավորվում է կազմակերպության հիմնադրման ժամանակ և հետագայում Հիմնադրի կողմից սեփականության իրավունքով նրան հանձնվող, ինչպես նաև կազմակերպության գործունեության ընթացքում արտադրված ու ձեռք բերված գույքից:

Կազմակերպության գույքի ձևավորման աղբյուր կարող են հանդիսանալ նաև Հայաստանի Հանրապետության և օտարերկրյա պետությունների իրավաբանական և ֆիզիկական անձանց կատարած ներդրումները, այդ թվում՝ բարեգործական, հովանավորչական, նպատակային նվիրատվություններն ու հատկացումները:

4

1. Կազմակերպությունն իրավունք ունի օրենքին, Հիմնադրի որոշումներին և (կամ) սույն կանոնադրությանը համապատասխան՝ իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը:
2. Կազմակերպության սեփականության իրավունքով պատկանող գույքի նկատմամբ Հիմնադիրը չունի իրավունքներ, բացառությամբ կազմակերպության լուծարումից հետո մնացած գույքի:
3. Կազմակերպության սեփականության պահպանման հոգսը կրում է կազմակերպությունը:
4. Կազմակերպության սեփականության վրա կարող է բռնագանձում տարածվել միայն դատական կարգով:
5. Կազմակերպության ֆինանսական հաշվետվությունների արժանահավատությունը ենթակա է վերստուգման (աուդիտի) համայնքապետարանի ներքին աուդիտի բաժնի կողմից:

**IV . Կազմակերպությանն ամրացված գույքը և պատմամշակութային արժեքները**

1. Հիմնադրի որոշմամբ կազմակերպությանը անժամկետ ու անհատույց օգտագործման իրավունքով ամրացվում է ցանկացած գույք:
2. Հիմնադիրն իրավունք ունի հետ վերցնել իր կողմից կազմակերպությանը ամրացված գույքը:
3. Կազմակերպությունն իրավունք չունի ամրացված գույքի կամ դրա նկատմամբ իր իրավունքները օտարել, գրավ դնել, հանձնել անհատույց օգտագործման:
4. Կազմակերպությունն իրավունք ունի իրեն ամրացված գույքը հանձնել վարձակալության, եթե դա արգելված չէ Հիմնադրի որոշմամբ: Ամրացված գույքի օգտագործման արդյունքում կազմակերպության ստացած եկամուտները կազմակերպության սեփականությունն են:

Կազմակերպությանն ամրացված գույքի օգտագործման ընթացքում առաջացած անբաժանելի բարելավումները Հիմնադրի սեփականությունն են:

1. Կազմակերպությունն իրավունք չունի օտարել, գրավ դնել, հանձնել վարձակալության կազմակերպությանն ամրացված թանգարանային առարկները և թանգարանային հավաքածուները:

Կազմակերպությանն ամրացված թանգարանային առարկաների և թանգարանային հավաքածուների մշտական կամ ժամանակավոր պահպանության հանձնումը մեկ այլ իրավաբանական անձի իրականացվում է Հիմնադրի կողմից լիազորված պետական մարմնի որոշմամբ և սահմանված կարգով:

Կազմակերպությանն ամրացված թանգարանային առարկայի դուրսգրումը պետական հաշվառման գրանցամատյաններից իրականացվում է դրա քայքայման կամ ոչնչացման դեպքում` Հիմնադրի կողմից լիազորված պետական մարմնի որոշմամբ և սահմանված կարգով:

1. Հիմնադիրը, Հիմնադրի կողմից նախատեսված դեպքում լիազորված պետական մարմինն իրավունք ունի ստուգելու կազմակերպությանն ամրացված թանգարանային

5

առարկաների և թանգարանային հավաքածուների ամբողջականությունն ու պահպանվածությունը` դրանց փաստացի առկայության և պետական հաշվառման փաստաթղթերի հետ համեմատության միջոցով:

**V . Կազմակերպության կառավարումը**

1. Կազմակերպության կառավարումն իրականացվում է Հիմնադրի և կազմակերպության տնօրենի կողմից: Կազմակերպության տնօրենին պաշտոնի նշանակում և պաշտոնից ազատում է համայնքի ղեկավարը:
2. Կազմակերպության Հիմնադիրն ունի հաստատության գործունեությանը և կառավաւմանը վերաբերվող ցանկացած հարց վերջնական լուծելու իրավունք՝ բացառությամբ օրենքով նախատեսված դեպքերի:
3. Կազմակերպության Հիմնադրի բացառիկ լիազորություններն են՝
   1. կազմակերպության հիմնադրումը,
   2. կազմակերպության կառուցվածքի ու հաստիքային ցուցակի հաստատումը,
   3. կազմակերպության գործունեության առարկայի և նպատակների, այդ թվում նրա կողմից իրականացվող գործունեության տեսակների սահմանումը,
   4. կազմակերպության կանոնադրության հաստատումը և դրանում փոփոխությունների կատարումը,
   5. կազմակերպության վերակազմակերպումը և լուծարումը,
   6. Հիմնադրի որոշմամբ և սույն կանոնադրությամբ նախատեսված այլ հարցերի լուծումը:
4. Հիմնադիրը՝
   1. կազմակերպության կանոնադրությամբ սահմանված կարգով իրականացնում է նրա կառավարման մարմինների ձևավորումը և նրանց լիազորությունների վաղաժամկետ դադարեցումը,
   2. վերահսկողություն է իրականացնում կազմակերպության գործունեության նկատմամաբ,
   3. կասեցնում կամ ուժը կորցրած է ճանաչում կազմակերպության տնօրենի հրամանները, հրահանգները, կարգադրություններն ու ցուցումները,
   4. լսում է կազմակերպության գործունեության մասին հաշվետվություններ, քննում դրա գործունեության վերստուգման արդյունքները,
   5. վերահսկողություն է իրականացնում կազմակերպության գույքի օգտագործման և պահպանության նկատմամաբ, իսկ օրենքով Հիմնադրի որոշմամբ կամ կազմակերպության կանոնադրությամբ նախատեսված դեպքերում համաձայնություն է տալիս իր գույքի օտարման կամ վարձակալության հանձման համար,
   6. հաստատում է կազմակերպության տարեկան հաշվետվությունները և տարեկան հաշվեկշիռը,
   7. հաստատում է կազմակերպության տարեկան ծախսերի նախահաշիվը,
   8. իրականացնում է օրենքով Հիմնադրի որոշումներով և կազմակերպության կանոնադրությամբ նախատեսված այլ գործառույթներ:

6

1. Կազմակերպության տնօրենն իրականացնում է կազմակերպության ընթացիկ գործունեության ղեկավարումը: Տնօրենն օրենքով, Հիմնադրի որոշումներով, սույն կանոնադրությամբ և իրեն վերապահված լիազորությունների սահմաններում ղեկավարում է կազմակերպության գործունեությունն ու կրում պատասխանատվություն օրենքների, այլ իրավական ակտերի, Հիմնադրի որոշումների, սույն կանոնադրության և կնքած պայմանագրերի պահանջները չկատարելու կամ ոչ պատշաճ կատարելու համար:
2. Կազմակերպության տնօրենը՝
   1. առանց լիազորագրի հանդես է գալիս կազմակերպության անունից, ներկայացնում նրա շահերը և կնքում գործարքներ,
   2. Հայաստանի Հանրապետության օրենսդրությամբ, Հիմնադրի որոշմամբ ու սույն կանոնադրությամբ սահմանված կարգով տնօրինում է կազմակերպության գույքը, այդ թվում՝ ֆինանսական միջոցները,
   3. տալիս է կազմակերպության անունից հանդես գալու լիազորագրեր, այդ թվում՝ վերալիազորագրման իրավունքով,
   4. աշխատանքի նշանակում ու աշխատանքից ազատում է կազմակերպության աշխատողներին, նրանց նկատմամբ կիրառում խրախուսման միջոցներ և նշանակում կարգապահական տույժեր,
   5. բանկերում բացում է հաշվարկային հաշիվներ,
   6. սահմանում է կազմակերպության կառուցվածքն ու կառուցվածքային ստորաբաժանումների իրավասությունները,
   7. օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս պարտադիր կատարման համար ցուցումներ և վերահսկում դրանց կատարումը,
   8. իրականացնում է կադրերի ճիշտ ընտրություն և անհրաժեշտ պայմաններ ստեղծում նրանց մասնագիտական մակարդակի բարձրացման համար,
   9. վերահսկողություն է իրականացնում կազմակերպության աշխատողների կողմից իրենց աշխատանքային պարտականությունների կատարման նկատմամբ,
   10. իր հրամանով հաստատում է կազմակերպության ներքին կարգապահական կանոնները,
   11. ապահովում է աշխատանքային կարգապահական ներքին կանոնների, աշխատանքի պաշտպանության և անվտանգության տեխնիկայի պահպանումը,
   12. կազմում է կազմակերպության հաստիքային ցուցակն ու ծախսերի նախահաշիվը և դրանք ներկայացնում Հիմնադրի հաստատմանը,
   13. իրականացնում է Հայաստանի Հանրապետության օրենսդրությանը չհակասող կազմակերպության կառավարման մյուս մարմիններին չվերապահված այլ լիազորություններ:
3. Կազմակերպության տնօրենի բացակայության դեպքում, համայնքի ղեկավարի գրավոր որոշման համաձայն տնօրենի լիազորություններն իրականացնում է այլ անձ:

7

**VI . Կազմակերպության սեփականությունը, նրան ամրացված**

**գույքը և ֆինանսական գործունեությունը**

1. Կազմակերպության սեփականությունը ձևավորվում է կազմակերպության հիմնադրման ժամանակ և հետագայում Հիմնադրի կողմից սեփականության իրավունքով նրան հանձնվող, ինչպես նաև կազմակերպության գործունեության ընթացքում արտադրված և ձեռք բերված գույքից:
2. Կազմակերպությունն իրավունք ունի օրենքին, Հիմնադրի որոշումներին և (կամ) իր կանոնադրությանը համապատասխան իր հայեցողությամբ տիրապետելու, տնօրինելու և օգտագործելու սեփականության իրավունքով իրեն պատկանող գույքը:
3. Հիմնադրի կողմից կազմակերպությանը օգտագործման հանձնված գույքի պահպանման հոգսը կրում է կազմակերպությունը:
4. Հիմնադրի կողմից կազմակերպությանը հանձնված գույքի օգտագործման արդյունքում ստացած եկամուտները կազմակերպության սեփականությունն են, իսկ անբաժանելի բարելավումները Հիմնադրի սեփականությունն են:
5. Կազմակերպության սեփականության վրա կարող է բռնագանձում տարածվել միայն դատական կարգով:
6. Կազմակերպության ֆինանսատնտեսական գործունեությունը, նյութատեխնիկական բազան՝
7. կազմակերպության ֆինանսավորումը համայնքի բյուջեից կատարվում է ըստ իրականացվող ծրագրերի
8. կազմակերպության լրացուցիչ միջոցներն են՝

**ա**. տնտեսական գործունեությունից և աշխատողների թողարկած արտադրանքի իրացումից ստացված եկամուտը

**բ**. պետական, համայնքային և ոչ պետական կազմակերպություններից, հիմնադրամներից և այլ հիմնարկներից, ձեռնարկություններից ու կազմակերպություններից, ինչպես նաև առանձին քաղաքացիներից հատկացվող նյութական արժեքները, դրամական միջոցները և կամավոր ներդրումները:

1. Հաշվապահական և վիճակագրական հաշվառման կարգը սահմանվում է ՀՀ օրենսդրությամբ:
2. Կազմակերպության ֆինանսավորման լրացուցիչ աղբյուրներն են՝
   1. սահմանված կարգով վճարովի կրթադաստիարակչական ծառայությունների մատուցումից ստացված միջոցները,
   2. բարեգործական հատկացումները, նպատակային ներդրումները, Հայաստանի Հանրապետության և օտարերկրյա կազմակերպությունների ու քաղաքացիների նվիրատվությունը և դրամաշնորհները:
3. Կազմակերպության հիմնական գործունեության հարցերի քննարկման, մասնագիտական կազմակեպչական աշխատանքների արդյունավետ իրականացման նպատակով տնօրենին առընթեր ստեղծվում են խորհրդակցական մարմիններ`
   1. գիտական խորհուրդ,

8

* 1. թանգարանային հավաքածուի գնման հանձնաժողով:

Կազմակերպության խորհրդակցական մարմիններն իրենց գործառույթներն իրականացնում են իրենց կանոնակարգերի հիման վրա:

Կազմակերպության խորհրդակցական մարմինների կազմում կարող են ընդգրկվել կազմակերպության մասնագետներ, այլ կազմակերպությունների ներկայացուցիչներ:

Կազմակերպության խորհրդակցական մարմինների կազմը և կանոնակարգերը հաստատում է կազմակերպության տնօրենը՝ համաձայնեցնելով համայնքի ղեկավարի հետ:

Կազմակերպության խորհրդակցական մարմինների որոշումներն իրականացվում են կազմակերպության տնօրենի հրամանով:

**VII.** **Կազմակերպության վերակազմավորումը և լուծարումը**

1. Կազմակերպությունը կարող է վերակազմակերպվել Հիմնադրի որոշմամբ, Հայաստանի Հանրապետության քաղաքացիական օրենսգրքով սահմանված կարգով, նաև ՀՀ օրենսդրությամբ սահմանված օրենքներով և կարգով:
2. Կազմակերպությունը դատական կարգով կարող է վերակազմակերպվել օրենքով սահմանված դեպքերում և կարգով:
3. Կազմակերպության լուծարմամբ նրա գործունեությունը դադարում է առանց իրավունքները և պարտականությունները իրավահաջորդության կարգով այլ անձանց անցնելու:
4. Կազմակերպությունը կարող է լուծարվել Հիմնադրի որոշմամբ Հայաստանի Հանրապետության քաղաքացիական օրենսգրքով սահմանված կարգով:
5. Կազմակերպությունը դատական կարգով կարող է լուծարվել միայն օրենքով սահմանված կարգով:

9