**ՆԱԽԱԳԻԾ**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ ՀԱՂԹԱՆԱԿԻ ՊՈՂՈՏԱ N 42/13 ՀԱՍՑԵՈՒՄ ԻՆՔՆԱԿԱՄ ԿԱՌՈՒՑՎԱԾ ՆԱԽԱՄՈՒՏՔԸ ԵՎ ԴՐԱ ՊԱՀՊԱՆՄԱՆ ՈՒ ՍՊԱՍԱՐԿՄԱՆ ՀԱՄԱՐ ԶԲԱՂԵՑՐԱԾ ՀՈՂԱՄԱՍԸ ՎԱՐՁԱԿԱԼՈՒԹՅԱՆ ՏՐԱՄԱԴՐԵԼՈՒ ԵՎ ՎԱՐՁԱՎՃԱՐԻ ՉԱՓ ՍԱՀՄԱՆԵԼՈՒ ՄԱՍԻՆ

Նկատի ունենալով քաղաքացիներ Մկրտիչ Հովսեփյանի և Գևորգ Դավթյանի կողմից Հաղթանակի պողոտա N 42/13 հասցեի համայնքային սեփականություն հանդիսացող հողամասի վրա ինքնակամ կառուցված նախամուտքի նկատմամբ Գյումրի համայնքի սեփականության իրավունքի ճանաչումը (հիմք՝ անշարժ գույքի նկատմամբ իրավունքների պետական գրանցման N 23012019-08-0021 վկայական), ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով, հիմք ընդունելով Հայաստանի Հանրապետության կառավարության 2006 թվականի մայիսի 18-ի N 912-Ն որոշմամբ հաստատված կարգի 34.2.-րդ և 35-րդ կետերի պահանջները և քաղաքաշինական ծրագրային փաստաթղթերի դրույթները, հաշվի առնելով, որ շինությունը գտնվում է Հայաստանի Հանրապետության Հողային օրենսգրքի 60-րդ հոդվածով սահմանված հողերի վրա` **Գյումրի** **համայնքի ավագանին որոշում է.**

1. Հայաստանի Հանրապետության Շիրակի մարզի Գյումրի քաղաքի Հաղթանակի պողոտա N 42/13 հասցեում ինքնակամ կառուցված 13.09 (տասներեք ամբողջ ինը հարյուրերորդական) քառակուսի մետր մակերեսով նախամուտքը և դրա պահպանման ու սպասարկման համար զբաղեցրած 14.3 (տասնչորս ամբողջ երեք տասնորդական) քառակուսի մետր մակերեսով հողամասը 10 (տասը) տարի ժամկետով վարձակալության տրամադրել տվյալ նախամուտքը կառուցած Մկրտիչ Սեդրակի Հովսեփյանին և Գևորգ Ռաֆիկի Դավթյանին:
2. Սույն որոշման 1-ին կետում նշված նախամուտքի և հողամասի վարձակալության վարձավճարի չափ սահմանել՝ տարեկան 172 000 (մեկ հարյուր յոթանասուներկու հազար) Հայաստանի Հանրապետության դրամ:
3. Կնքել գույքի վարձակալության պայմանագիր՝ օրենքով սահմանված կարգով:

**Ռ. ՍԱՆՈՅԱՆ**

**Ռ.ԱՍԱՏՐՅԱՆ**

**Ա. ՄԱՆՈՒԿՅԱՆ**

**Ա. ՀԱԿՈԲՅԱՆ Հ.ԳԱՍՊԱՐՅԱՆ**

Կատարող` Ա.Հակոբյան

**ՀԻՄՆԱՎՈՐՈՒՄ**

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ ՀԱՂԹԱՆԱԿԻ ՊՈՂՈՏԱ N 42/13 ՀԱՍՑԵՈՒՄ ԻՆՔՆԱԿԱՄ ԿԱՌՈՒՑՎԱԾ ՆԱԽԱՄՈՒՏՔԸ ԵՎ ԴՐԱ ՊԱՀՊԱՆՄԱՆ ՈՒ ՍՊԱՍԱՐԿՄԱՆ ՀԱՄԱՐ ԶԲԱՂԵՑՐԱԾ ՀՈՂԱՄԱՍԸ ՎԱՐՁԱԿԱԼՈՒԹՅԱՆ ՏՐԱՄԱԴՐԵԼՈՒ ԵՎ ՎԱՐՁԱՎՃԱՐԻ ՉԱՓ ՍԱՀՄԱՆԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ

Գյումրի համայնքը Հայաստանի Հանրապետության Քաղաքացիական օրենսգրքի 188-րդ հոդվածի 5-րդ մասի և Հայաստանի Հանրապետության կառավարության 2006 թվականի մայիսի 18-ի «Պետական կամ համայնքային հողամասերում գտնվող ինքնակամ կառույցների նկատմամբ պետության կամ համայնքների սեփականության իրավունքի գրանցման կարգը հաստատելու մասին» N 731-Ն որոշմամբ սահմանված կարգով նշված շինության նկատմամբ ձեռք է բերել սեփականության իրավունք, որը ենթարկվել է պետական գրանցման, Հայաստանի Հանրապետության կառավարության 2006 թվականի մայիսի 18-ի «Ինքնակամ կառույցների օրինականացման և տնօրինման կարգը հաստատելու մասին» N 912-Ն որոշման պահանջների համաձայն Գյումրի համայնքի սեփականություն հանդիսացող Հաղթանակի պողոտա N 42/13 հասցեում ինքնակամ կառուցված նախամուտքը և նրա պահպանման ու սպասարկման համար զբաղեցրած հողամասը տրամադրվելու է վարձակալության տվյալ նախամուտքը կառուցած քաղաքացիներ Մկրտիչ Սեդրակի Հովսեփյանին և Գևորգ Ռաֆիկի Դավթյանին:

Որոշման ընդունումը պայմանավորված է կառավարության վերը նշված որոշման պահանջների ապահովմամբ:

##### ՏԵՂԵԿԱՆՔ

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ ՀԱՂԹԱՆԱԿԻ ՊՈՂՈՏԱ N 42/13 ՀԱՍՑԵՈՒՄ ԻՆՔՆԱԿԱՄ ԿԱՌՈՒՑՎԱԾ ՆԱԽԱՄՈՒՏՔԸ ԵՎ ԴՐԱ ՊԱՀՊԱՆՄԱՆ ՈՒ ՍՊԱՍԱՐԿՄԱՆ ՀԱՄԱՐ ԶԲԱՂԵՑՐԱԾ ՀՈՂԱՄԱՍԸ ՎԱՐՁԱԿԱԼՈՒԹՅԱՆ ՏՐԱՄԱԴՐԵԼՈՒ ԵՎ ՎԱՐՁԱՎՃԱՐԻ ՉԱՓ ՍԱՀՄԱՆԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2019 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Հայաստանի Հանրապետության Շիրակի մարզի Գյումրի քաղաքի Հաղթանակի պողոտա N 42/13 հասցեում ինքնական կառուցված նախամուտքը և դրա պահպանման ու սպասարկման համար զբաղեցրած հողամասը վարձակալության տրամադրելու և վարձավճարի չափ սահմանելու մասին» որոշման ընդունմամբ Գյումրի համայնքի 2019 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: