**Հավելված՝**

**Հայաստնի Հանրապետության**

**Շիրակի մարզի Գյումրի համայնքի**

**ավագանու 2019 թվականի**

**փետրվարի 12-ի N -Ա որոշման**

**ՈՒՂԵՐՁ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆԸ**

«Շիրակի հանրային հեռուստառադիո» ընկերությունը հիմնադրվեց Գյումրու համար ամենածանր տարիներին, երբ 1988-ի աղետալի երկրաշարժից Գյումրին դեռ ուշքի չէր եկել, քաղաքում տիրում էր հոգեբանական, սոցիալ-տնտեսական ծանր իրավիճակ: Հեռուստաընկերությունը հիմնադրվեց 1993 թվականին և իր ուրույն աշխատելաոճի արդյունքում կարողացավ իր շուրջ համախմբել հեռուստադիտողների մի մեծ բանակ: Քաղաքին ու մարզին հուզող ամենատարբեր խնդիրներ, նախատեսված և ընթացքի մեծ գտնվող ծրագրեր, քաղաքապետարանի գործունեություն, արտաքին համագործակցություններ մշտապես եղել են հեռուստաընկերության ուշադրության կենտրոնում, դրանք օպերատիվորեն և օբյեկտիվ ներկայացվել է հանրությանը:

Հեռուստաընկերության գործունեության արդյունքում բարձրաձայնվել են քաղաքում առկա բազմաթիվ խնդիրներ և ստացել դրանկան լուծումները: Տեղի ունենալիք մշակութային, մարզական ամենատարբեր միջոցառումներ, հանրային լսումներ, ուղերձներ հանրությանը փոխանցվել է հեռուստաընկերության միջոցով: Անցնող տարիների ընթացքում քաղաքապետարանը հեռուստաընկերության հետ համագործակցել է նաև մի շարք հեռուստահաղորդումների կազմակերպման և անցկացման շրջանակներում:

Մենք մեր մտահագությունն ենք հայտնում «Շիրակի հանրային հեռուստառադիո» փակ բաժնետիրական ընկերության փակման կապակցությամբ՝ կարևորելով քառորդդարյա պատմություն ունեցող ընկերության գործունեությունը Շիրակի մարզում և, մասնավորապես, Գյումրիում: Մեզ մտահոգում է նաև ընկերության 60 աշխատակիցների ճակատագիրը, ովքեր այս որոշմամբ կորցնում են իրենց աշխատանքը և համալրում Հանրապետության տարածքում գործազրկության ամենաբարձր ցուցանիշ ունեցող մարզում առկա գործազուրկների շարքերը:

Վերև նշված հանգամանքներով պայմանավորված՝ ՀՀ կառավարությանը խնդրում ենք վերանայել հունվարի 31-ին կայացրած իր որոշումը, հեռուստաընկերությանը ընձեռել հնարավորություն՝ հետագա գործունեության համար: